23 верасня 1943 года атрад карнікаў захапіў вёску Відзіліна. Пад пагрозай расстрэлу старых і жанчын прымусілі цягнуць бораны у бок вёскі Адраджэнне. Гітлераўцы так правяралі дарогу на наяўнасць мінаў. Калі шлях быў расчышчаны, карнікі ўварваліся ў вёску Адраджэне. Пачаўся рабунак дамоў і забойствы. Усіх жыхароў вёскі загналі ў некалькі хатаў і падпалілі. У полымі і ад куль загінуў 61 жыхар вёскі.